CELEX: 21996A0711(02)
Language: fi
Date: 1996-07-11 00:00:00
Title: Tekstiilituotteiden kaupan hallinnolliset järjestelyt Euroopan yhteisön ja Bangladeshin kansantasavallan välillä - Verbaalinootit

Avis juridique important

|

21996A0711(02)

Tekstiilituotteiden kaupan hallinnolliset järjestelyt Euroopan yhteisön ja Bangladeshin kansantasavallan välillä - Verbaalinootit  

Virallinen lehti nro L 173 , 11/07/1996 s. 0005 - 0007

Tekstiilituotteiden kaupan HALLINNOLLISET JÄRJESTELYT Euroopan yhteisön ja Bangladeshin kansantasavallan välillä VERBAALINOOTTI Euroopan yhteisöjen komission ulkosuhteiden pääosastolla on kunnia tervehtiä Bangladeshin kansantasavallan edustustoa Euroopan yhteisöissä ja viitata Bangladeshin kansantasavallan ja yhteisön välillä neuvoteltuun tekstiilituotteita koskevaan sopimukseen, jota on sovellettu 1 päivästä tammikuuta 1987, sellaisena kuin sen voimassaoloa on jatkettu 1 päivästä tammikuuta 1992 sovelletulla kirjeenvaihdolla, sellaisena kuin se on muutettuna 9 päivänä lokakuuta 1992 parafoidulla kirjeenvaihdolla ja sellaisena kuin sen voimassaoloa on edelleen jatkettu kirjeenvaihdolla 17 päivänä joulukuuta 1992.Taatakseen tekstiili- ja vaatetusalojen sisällyttämistä GATTin sääntöihin ja periaatteisiin koskevan Uruguayn kierroksen GATT-neuvotteluissa neuvotellun sopimuksen häiriöttömän ja tehokkaan täytäntöönpanon komissiolla on kunnia ilmoittaa Bangladeshin kansantasavallan viranomaisille aikomuksestaan ilmoittaa tekstiilitarkkailuelimelle edellä mainitun tekstiilituotteita koskevan sopimuksen määräyksistä, jotka sisältyvät liitteenä olevaan luetteloon, Uruguayn kierroksen tekstiilisopimuksen 2 artiklan 17 kohdassa tarkoitettuina "hallinnollisina järjestelyinä".Pääosasto olisi kiitollinen, jos viranomaisenne vahvistaisivat mahdollisimman pian olevansa yhtä mieltä kyseisen tiedonannon yksityiskohdista.Ulkosuhteiden pääosasto käyttää tilaisuutta hyväkseen esittääkseen uudelleen Bangladeshin kansantasavallan lähetystölle korkeimman kunnioituksensa vakuutuksen.Brysselissä . . .Euroopan talousyhteisön ja Bangladeshin kansantasavallan tekstiilituotteiden kauppaa koskevan Brysselissä 16 päivänä heinäkuuta 1986 parafoidun sopimuksen, sellaisena kuin se on muutettuna kirjeenvaihtona tehdyllä ja Brysselissä 17 päivänä joulukuuta 1992 parafoidulla Euroopan talousyhteisön ja Bangladeshin kansantasavallan tekstiilituotteiden kauppaa koskevaa sopimusta muuttavalla sopimuksella, määräykset, joista ilmoitetaan Uruguayn kierroksen tekstiilisopimuksen 2 artiklan 17 kohdan mukaisina hallinnollisina järjestelyinä >TAULUKON PAIKKA>VERBAALINOOTTI Bangladeshin kansantasavallan suurlähetystöllä on kunnia tervehtiä Euroopan komission ulkosuhteiden pääosastoa ja viitaten komission 22 päivänä joulukuuta 1993 päivättyyn verbaalinoottiin N:o 020831 vahvistaa Bangladeshin kansantasavallan hallituksen suostumus komission ehdotukseen ilmoittaa tekstiilitarkkailuelimelle edellä mainitussa komission verbaalinootissa tarkoitetun Bangladeshin ja EY:n tekstiilisopimuksen määräyksistä Uruguayn kierroksen tekstiilisopimuksen 2 artiklan 17 kohdan mukaisina "hallinnollisina järjestelyinä".Bangladeshin suurlähetystö käyttää tilaisuutta hyväkseen esittääkseen uudelleen Euroopan komission ulkosuhteiden pääosastolle korkeimman kunnioituksensa vakuutuksen.Brysselissä . . .